Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8222

f) A 9. cikk a következő bekezdésekkel egészül ki: „(4) A Bizottság a lehető legrövidebb időn belül megvizsgálja a Svédország által a szarvasmarhák fertőző rhinotracheitise/fertőző göbös vulvovaginitise (IBR/IPV) és a sertések Aujeszky-féle betegsége tekintetében előterjesztett programokat. E vizsgálatot követően, és amennyiben indokolt, a (2) bekezdés rendelkezéseit lehet alkalmazni. A (2) bekezdésben előírt megfelelő határozatokat a lehető leggyorsabban el kell fogadni. A határozatok elfogadásáig, a csatlakozási szerződés hatálybalépését követő egyéves időszakban Svédország a fent említett betegségek tekintetében a saját hatályban lévő nemzeti rendelkezéseit alkalmazhatja. Az egyéves időszak szükség esetén a 12. cikkben megállapított eljárásnak megfelelően meghosszabbítható.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes